Likumprojekts

**Grozījumi Krimināllikumā**

Izdarīt Krimināllikumā (Latvijas Republikas Saeimas un Ministru Kabineta Ziņotājs, 1998, 15. nr.; 2000, 12., 13. nr.; 2001, 15. nr.; 2002, 11., 16., 22., 23. nr.; 2003, 10., 15. nr.; 2004, 2., 3., 4., 6., 11., 12., 13. nr.; 2005, 2., 11., 12., 13., 20., 21. nr.; 2006, 1., 7., 22. nr.; 2007, 3., 15. nr.; 2008, 3., 24. nr.; 2009, 13., 15., 21. nr.; Latvijas Vēstnesis, 2009, 193. nr.; 2010, 178., 199. nr.; 2011, 99., 117., 148., 199. nr.; 2012, 202. nr.; 2013, 61. nr.; 2014, 66., 70., 105., 204., 214. nr.; 2015, 11., 34. nr.) šādus grozījumus:

1.  192. pantā:

aizstāt pirmās daļas dispozīcijā vārdus "izgatavošanu, pārvadāšanu, pārsūtīšanu, iegādāšanos vai glabāšanu nolūkā to izplatīt" ar vārdiem "pārvadāšanu, pārsūtīšanu, iegādāšanos vai glabāšanu nolūkā to izplatīt vai par to izgatavošanu";

izteikt otro daļu šādā redakcijā:

"(2) Par viltotu Latvijas Republikā apgrozībā esošu vai apgrozībai paredzētu naudas zīmju, monētu, valsts finanšu instrumentu vai ārvalstu valūtas izgatavošanu vai par šāda viltojuma izplatīšanu ievērojamā apmērā –

soda ar brīvības atņemšanu uz laiku līdz astoņiem gadiem, konfiscējot mantu vai bez mantas konfiskācijas.";

papildināt pantu ar trešo daļu šādā redakcijā:

"(3) Par šā panta pirmajā daļā paredzētajām darbībām, ja tās izdarītas lielā apmērā vai ja tās izdarījusi organizēta grupa, –

soda ar brīvības atņemšanu uz laiku no diviem līdz desmit gadiem, konfiscējot mantu vai bez mantas konfiskācijas, un ar probācijas uzraudzību uz laiku līdz trim gadiem vai bez tās."

2. Papildināt likumu ar 192.1pantu šādā redakcijā:

"**192.1 pants. Iekārtas, programmatūras, datu, aizsardzības elementu vai jebkādu citu līdzekļu izgatavošana, iegādāšanās, glabāšana un izplatīšana naudas viltošanai**

Par iekārtas, programmatūras, datu, aizsardzības (pretviltošanas) elementu vai jebkādu citu līdzekļu izgatavošanu, iegādāšanos, glabāšanu vai izplatīšanu, kas pielāgoti Latvijas Republikā apgrozībā esošu vai apgrozībai paredzētu naudas zīmju, monētu, valsts finanšu instrumentu vai ārvalstu valūtas viltošanai, –

soda ar brīvības atņemšanu uz laiku līdz trim gadiem vai ar īslaicīgu brīvības atņemšanu, vai ar piespiedu darbu, vai ar naudas sodu."

3.  193. pantā:

izslēgt pirmo daļu;

izslēgt ceturtās daļas dispozīcijā vārdus "Par finanšu instrumentu iegūšanu vai atsavināšanu savā vai citas personas vārdā, pamatojoties uz finanšu instrumentu tirgus iekšējo informāciju, kā arī par tirgus manipulācijām ar finanšu instrumentiem vai".

4. Papildināt likumu ar 193.2pantu šādā redakcijā:

"**193.2pants. Iekšējās informācijas nelikumīga izmantošana un manipulācijas finanšu tirgos**

(1) Par iekšējās informācijas nelikumīgu izmantošanu finanšu tirgos, ieteikšanu citai personai vai citas personas pamudināšanu iesaistīties iekšējās informācijas izmantošanā finanšu tirgos, kā arī par manipulācijām finanšu tirgos, ja ar to radītas smagas sekas, –

soda ar brīvības atņemšanu uz laiku līdz četriem gadiem vai ar īslaicīgu brīvības atņemšanu, vai ar piespiedu darbu, vai ar naudas sodu.

(2) Par šā panta pirmajā daļā paredzēto noziedzīgo nodarījumu, ja to izdarījusi organizēta grupa, –

soda ar brīvības atņemšanu uz laiku no diviem līdz desmit gadiem un ar probācijas uzraudzību uz laiku līdz trim gadiem vai bez tās."

5.  200. pantā:

aizstāt nosaukumā vārdus "finanšu instrumentu tirgus iekšējās informācijas neatļauta" ar vārdiem "finanšu tirgus iekšējās informācijas nelikumīga";

papildināt pirmās daļas sankciju pēc vārda "soda" ar vārdiem "ar brīvības atņemšanu uz laiku līdz vienam gadam vai";

aizstāt otrās daļas dispozīcijā vārdus "finanšu instrumentu tirgus iekšējās informācijas neatļautu izpaušanu" ar vārdiem "finanšu tirgus iekšējās informācijas nelikumīgu izpaušanu";

aizstāt otrās daļas sankcijā vārdus "vienam gadam" ar vārdiem "diviem gadiem".

6. Papildināt informatīvo atsauci uz Eiropas Savienības direktīvām ar 19. un 20. punktu šādā redakcijā:

"19) Eiropas Parlamenta un Padomes 2014. gada 15. maija direktīvas 2014/62/ES par *euro* un citu valūtu krimināltiesisko aizsardzību pret viltošanu un ar ko aizstāj Padomes Pamatlēmumu 2000/383/TI;

20) Eiropas Parlamenta un Padomes 2014. gada 16. aprīļa direktīvas 2014/57/ES par kriminālsodiem par tirgus ļaunprātīgu izmantošanu (tirgus ļaunprātīgas izmantošanas direktīvas)."

Likums stājas spēkā 2016. gada 23. maijā.

Tieslietu ministrs

Dzintars Rasnačs